રજુઆતને અંતે પાટણ જિલ્લા વિકાસ અધિકારીએ એજન્ડા કાઢી ગતરોજ કારોબારીની મીટીંગ બોલાવી હતી. જેમાં નવ સભ્યો પૈકી ભાજપના એક સદસ્ય ગેરહાજર રહ્યા હતા. જ્યારે વર્તમાન અધ્યક્ષ સરલાબેન સોવનજી ઠાકોરે અવિશ્વાસ દરખાસ્તનો સામનો કરવા પુરતી બહુમતી ન ધરાવતા હોવાથી ગેરહાજર રહ્યા હતા. પરિણામે જનમોરચા જુથના સાત સભ્યોએ હાજર રહી અવિશ્વાસ દરખાસ્તની તરફેણમાં મત આપતાં વર્તમાન અધ્યક્ષના એક જ માસના હોદ્દાનું બાળમરણ થયુ હતું અને અવિશ્વાસની દરખાસ્ત પસાર થઈ હતી. હવે આગામી દિવસોમાં નવા અધ્યક્ષની વરણી માટે મળનાર બેઠકમાં જનમોરચા જુથમાંથી નવા અધ્યક્ષની વરણી થશે તે સ્પષ્ટ થઈ ચુક્યુ છે.